stanford-oval/wikipedia huggingface dataset:
Unicode
Unicoden käyttö

UTF-8-koodaus on nykyään melko laajassa käytössä, koska se mahdollistaa erikielisten tekstielementtien esiintymisen samalla sivulla. Vuoden 2007 lopulla UTF-8 olikin noussut Googlen indeksoimien nettisivujen suosituimmaksi koodaustavaksi. UTF-8 kehitettiin Plan 9-käyttöjärjestelmää varten. Tammikuussa 2024 UTF-8 -merkistöä käytti 98,1% kaikista verkkosivustoista.
Ennen Unicoden yleistymistä useimmat käyttöjärjestelmät tallensivat tekstin käyttäen omia ratkaisujaan, jotka eivät olleet keskenään yhteensopivia. Useimmissa merkistöissä oli tilaa korkeintaan 256 eri merkille. Tämän vuoksi yhdellä merkistöllä kyettiin tavallisesti tukemaan vain rajallista määrää eri kieliä. Unicode-tuki sisällytettiin Windows NT:hen jo vuonna 1993, mutta Windowsin 9x-versiot tarvitsivat vielä erillisen Unicode-laajennusosan. Linux-jakelijoista Red Hat asetti UTF-8-koodauksen ensimmäisenä järjestelmän oletusarvoksi syyskuussa 2002.
Uudemmat käyttöjärjestelmät yleensä sisältävät Unicode-tuen. Riippuen käyttöjärjestelmästä Unicode voi vaatia erikseen käyttöön ottamista esimerkiksi komentoriviympäristössä.
Mobiililaitteista Unicodea tukevat muun muassa Android, iOS ja Symbian-laitteet. Kun mobiililaitteista yhä suurempi osa on älypuhelimia, niihinkin on mahdollista sisäänrakentaa monikielinen tuki.
Käyttöjärjestelmän lisäksi tarvitaan Unicodelle tukia myös ohjelmointikielissä. Vanhastaan C ja C++ ovat tukeneet ainoastaan ASCII-merkistöä tai muutamia käyttöjärjestelmän omia koodisivuja, mutta viime vuosina uusimmat standardit ovat lisänneet myös monitavuiset merkistöt näihin kieliin. Java käyttää kaiken tekstin tallentamiseen sisäisesti pelkästään Unicodea.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.unicode.org/
DecodeUnicode - Unicode WIKI 50.000 gifs
Yleiskaavio Unicode-merkistön tasosta 0 eli moni­kielisestä perus­tasosta erivärisine lohko­ryhmineen. Mustat lohkot sisältävät latinalais­peräisten kirjoitus­järjestelmien merkkejä. Suurimmat ryhmät muodostuvat itäaasialaisten kielten punaisista ja korallin­värisistä lohkoista. (Kaavioon on myös merkitty neli­numeroisten heksadesimaali­tunnusten kaksi ensimmäistä numeroa; kukin numeropari edustaa 256:ta merkki­paikkaa ja vastaa siis laajuudeltaan kahdeksan­bittistä merkistöä.)
Miinoa

Miinoan kivi, kuva: I. K. Inha.
Miinoa on kylä Venäjän Karjalassa Miinoanjärven rannalla, Kuhmosta koilliseen, noin 10 kilometriä rajalta.
Miinoa on kylä rajantakaisessa Karjalassa, Poventsan piirissä Rukajärven kunnassa, Miinoanjärven rannalla, lähellä Kuhmoniemen rajaa. Se oli "karjalankävijäin" suosima paikka Vienan Karjalaan menevän, paljon käytetyn kulkutien varrella. Elias Lönnrot kävi Miinoassa kolmannella ja seitsemännellä runonkeruumatkallaan.
Mikko Kankaanpää

Mikko Markus Kankaanpää (s. 17. huhtikuuta 1987) on uransa päättäbyt suomalainen keihäänheittäjä. Seuratasolla hän edustaa Kauhavan Wisaa ja aikaisemmin hän on edustanut Lapuan Virkiää. Kankaanpää oli Tapio Korjuksen valmennettavana vuodesta 2004 lähtien.
Kankaanpää on voittanut nuorten tasolla keihäänheiton Euroopan talvimestaruuden vuonna 2009. Maaotteluissa hän oli mukana neljä kertaa eri ikäluokkien edustajana. Kankaanpää edusti Suomea alle 20-vuotiaiden EM-kisoissa 2005 sijoittuen kuudenneksi, alle 20-vuotiaiden MM-kisoissa 2006 sijoittuen yhdeksänneksi sekä alle 23-vuotiaiden EM-kisoissa 2007 ja 2009, ollen molemmilla kerroilla 12:a.
Ennätyksekseen Kankaanpää heitti tuloksen 83,33 vuonna 2010. Virallisiin kilpailuihin hän ei ole osallistunut vuoden 2018 jälkeen.
Miinus

Miinus voi tarkoittaa seuraavia:
Miinus (−), vähennyslaskun merkki
Miinus (−) negatiivisen luvun etumerkki
Miinus (−), vastaluvun merkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miinus”, voi hakea sivunnimihaulla, laajalla sivunnimihaulla tai tekstihaulla.
Mihoko Iwaya

| Henkilötiedot |
| --- | --- | --- |
Koko nimi: Mihoko Iwaya
Syntymäaika: 1. kesäkuuta 1964 (ikä 60)
Syntymäpaikka: Japani
Kansalaisuus:  Japani
Pelipaikka: Maalivahti
Seurat
| Vuodet | Seura | O (M) |
|  | Shimizudaihachi SC Shizuoka Koki LSC |  |
Maajoukkue
| 1981 | Japani | 2 (0) |
Mihoko Iwaya (jap. 岩屋 美保子, Iwaya Mihoko; s. 1. kesäkuuta 1964) on japanilainen entinen jalkapalloilija.
Jalkapallomaajoukkue

Iwaya debytoi Japanin maajoukkueessa kesäkuussa 1981. Hän on pelannut kaksi maaottelua.
Mikkilä

Mikkilä on sukunimi, joka on muun muassa seuraavilla suomalaisilla henkilöillä:
Ari Mikkilä (s. 1958), metsänhoitaja ja kirjailija
Heikki Mikkilä (1801−1850), puuseppä, maanviljelijä ja kuvanveistäjä
Pentti Mikkilä (s. 1946), jääkiekkoilija ja jääkiekkovalmentaja
Timo Mikkilä (1912−2006), pianisti, musiikkipedagogi ja professori
Timo Mikkilä (s. 1951), tietokirjailija ja historioitsija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Miesten Ykköspesis-kausi 1991

Pesäpallon Ykkössarjan kausi 1991 oli yhdestoista ykkössarjakausi pesäpallossa. Sarjan voitti Loimaan Palloilijat.
Ykkössarja > Runkosarja

| Joukkue | O | V | T | H | Juoksut | Pts | LP | MPS | RPL | JuP | KuP | HP | KoU | HPK | HNU | UPV | LKV | KeK |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Loimaan Palloilijat | 22 | 20 | 0 | 2 | 230-64 | 40 |  | 18-7 | 9-3 | 7-2 | 7-2 | 26-1 | 3-2 | 11-4 | 7-1 | 9-1 | 6-3 | 17-4 |
| Muhoksen Pallo-Salamat | 22 | 19 | 0 | 3 | 276-104 | 38 | 3-9 |  | 5-4 | 23-4 | 24-3 | 8-2 | 21-2 | 19-7 | 9-1 | 20-2 | 24-2 | 9-2 |
| Riihimäen Pallonlyöjät | 22 | 18 | 0 | 4 | 241-124 | 36 | 7-3 | 8-12 |  | 22-4 | 6-9 | 13-6 | 5-1 | 15-3 | 14-2 | 14-11 | 17-5 | 15-10 |
| Juvan Pallo | 22 | 11 | 2 | 9 | 215-185 | 24 | 11-7 | 7-8 | 11-13 |  | 9-11 | 12-5 | 22-5 | 19-1 | 4-1 | 5-5 | 10-4 | 30-8 |
| Kuusankosken Puhti | 22 | 11 | 1 | 10 | 186-183 | 23 | 1-8 | 9-6 | 6-8 | 5-2 |  | 2-7 | 9-6 | 4-7 | 12-10 | 24-10 | 21-8 | 13-4 |
| Haminan Palloilijat | 22 | 11 | 1 | 10 | 148-189 | 23 | 1-5 | 2-10 | 9-18 | 10-10 | 8-5 |  | 12-2 | 7-5 | 17-5 | 5-4 | 10-4 | 10-1 |
| Koskenkorvan Urheilijat | 22 | 9 | 0 | 13 | 140-191 | 18 | 3-16 | 7-9 | 3-12 | 8-9 | 21-17 | 7-0 |  | 3-14 | 7-0 | 2-1 | 10-6 | 6-1 |
| Haapajärven Pesä-Kiilat | 22 | 8 | 0 | 14 | 197-223 | 16 | 2-15 | 2-12 | 7-15 | 3-11 | 16-8 | 1-8 | 4-11 |  | 8-10 | 15-4 | 20-8 | 22-2 |
| Hongikko | 22 | 7 | 0 | 15 | 146-238 | 14 | 5-17 | 3-10 | 3-17 | 17-10 | 2-4 | 15-4 | 6-11 | 8-34 |  | 4-10 | 13-4 | 16-15 |
| Ulvilan Pesä-Veikot | 22 | 5 | 2 | 15 | 115-183 | 12 | 1-7 | 2-5 | 2-6 | 3-6 | 2-10 | 2-8 | 4-9 | 11-9 | 10-4 |  | 8-8 | 9-4 |
| Lohjan Kisa-Veikot | 22 | 5 | 2 | 15 | 163-242 | 12 | 0-10 | 5-18 | 2-4 | 15-5 | 4-4 | 4-10 | 9-6 | 16-5 | 9-11 | 10-3 |  | 19-11 |
| Kempeleen Kiri | 22 | 4 | 0 | 18 | 133-264 | 8 | 0-13 | 2-14 | 1-5 | 4-12 | 8-7 | 20-5 | 11-8 | 6-8 | 5-9 | 4-9 | 10-8 |  |
Loimaa nousi Superpesikseen. Muhos ja Riihimäki karsintaan Superpesiksen 12.-13.. sijoittuneiden kanssa. Suomensarjaan putosi suoraan Kempele, Ulvila joutui karsintaan. Tilalle nousivat Suomensarjan lohkovoittajat: Puurtilan Kisa-Pojat, Jokioisten Koetus ja Nurmon Jymy.
sekä lohkokakkosten välisen karsinnan voittaja Pattijoen Urheilijat. Myös Hakunilan Kisa nostettiin ykköspesikseen kaudelle 1992 (Lohjan Kisa-Veikkojen paikalle?).
Ykkössarja > Ykköspesiksen karsinta

| Pattijoen Urheilijat – Ulvilan Pesä-Veikot  |
| --- | --- | --- | --- |
| 1. peli | PattU | Ulvila | 4-1 |
| 2. peli | Ulvila | PattU | 4-6 |
Pattijoen Urheilijat nousi ykköspesikseen voitoin 2-0.
Milan Neralić

| Mitalit | Mitalit | Mitalit |  |
| --- | --- | --- | --- |
|  Milan Neralić |  Milan Neralić |  Milan Neralić |  |
Maa:   Itävalta
|  Olympialaiset  |  Olympialaiset  |  Olympialaiset  |  |
Miesten miekkailu
|  Pronssia | Pariisi 1900 | säilä, mestarit |  |
Milan Neralić (26. helmikuuta 1875 Slunj, Kroatia – 17. helmikuuta 1918 Wiener Neustadt) oli itävaltalainen miekkailija. Hän kilpaili vuoden 1900 kesäolympialaisissa Pariisissa ja sai siellä pronssia miekkailumestarien säiläkilpailussa.
Mihály Csokonai

| Mihály Csokonai |
| --- | --- |
 Mihály Csokonai
Henkilötiedot
Syntynyt: 1773
Kuollut: 1805 (31–32 vuotta)
Kansalaisuus:  Unkari
Ammatti:  lyyrikko
Kirjailija
Äidinkieli: unkari
Tuotannon kieli: unkari
Pääteokset:  Dorottya
Aiheesta muualla
Löydä lisää kirjailijoitaKirjallisuuden teemasivulta
Mihály Csokonai Vitéz (1773−1805) oli nuorena kuollut lahjakas aitounkarilainen lyyrikko, kansallisen unkarilaisen lyriikan perustajia. Tunnettuja ovat Csokonain Lillalle omistamat kauniit rakkauslaulut, joista muutamat ovat muuttuneet kansanlauluiksi, hilpeät Anakreoni dalok ('Anakreonilaislaulut'), hänen ihanat oodinsa ja elegiansa sekä syvämietteinen runo "sielun kuolemattomuudesta" (A lélek halhatatlansága). Kuuluisin on kuitenkin hyvin sommiteltu, selkeä, raikas ja värikäs koominen eepos Dorottya (1804).
Csokonain koottujen teosten täydellisen julkaisun vuodelta 1844 on toimittanut Ferenc Schedel (=Ferenc Toldy) (Csokonai minden rnunkái). Johdantona on Ferenc  Toldyn kirjoittama Csokonain elämäkerta.
Aiheesta muualla

Kuvia tai muita tiedostoja aiheesta Mihály Csokonai Wikimedia Commonsissa
Miri Miettinen

| Miri Miettinen |
| --- | --- |

Henkilötiedot
Syntynyt: 22. elokuuta 1960 (ikä 64)
Ammatti:  säveltäjä, muusikko, äänittäjä, tuottaja
Muusikko
Aktiivisena:  1980-
Tyylilajit:  rock, pop, blues
Soittimet:  lyömäsoittimet, basso, kitara, piano, laulu
Yhtyeet:  Ben Granfelt Band, Fratres, Paul Oxley’s Unit
  [ Muokkaa Wikidatassa ] [ ohje ]  
Kari Ilmari Miri Miettinen (s. 22. elokuuta 1960) on suomalainen rumpali. Parhaiten hänet tunnetaan vuonna 1980 perustetusta Broadcast pop-yhtyeestä ja vuonna 1987 perustetusta Gringos Locos rock-yhtyeestä. Miettinen on sittemmin soittanut sessiorumpalina tv:ssä, teattereissa, viihdeorkestereissa ja muissa kokoonpanoissa sekä levyttänyt yli 1 500 kappaletta. Hän on mm. Ben Granfelt Band -yhtyeen vakituinen jäsen.
Ura

Miri Miettinen aloitti rumpujensoiton 8-vuotiaana Varkauden Musiikkiopistossa. 1970-luvulla Miettinen opiskeli mm. Oulunkylän Pop-Jazz Opistossa Kauko Saaren oppilaana, Helsingin Konservatoriossa sekä Sibelius-Akatemian Sotilasmusiikkiosastolla. Vuosina 1980-87 Miettinen levytti ja keikkaili Broadcast-yhtyeen rumpalina sekä oli mukana voittamassa Battle of The Bands -kilpailua Englannin Prestonissa 1983.
Vuonna 1986 Miettinen opiskeli New Yorkin Drummers Collective -oppilaitoksessa mm. Dave Wecklin oppilaana. Seuraavana vuonna Miettinen liittyi Gringos Locos -yhtyeeseen, joka teki seitsemän albumin sopimuksen monikansallisen Polygram-levy-yhtiön kanssa. Yhtye esiintyi ensimmäisenä suomalaisena rock-yhtyeenä Lontoon Wembley-areenalla sekä teki kiertueita USA:ssa ja Euroopassa aina vuoteen 1991 saakka.
Vuonna 1992 Miettinen valmistui Los Angelesin Hollywoodissa kurssinsa parhaana oppilaana maineikkaan Musicians Institute -koulun P.I.T. (Percussion Institute of Technology) -linjalta. Vuodesta 1993 lähtien Miettinen on levyttänyt ja kiertänyt Ben Granfelt Bandin rumpalina. Lisäksi hän on ollut mukana lukuisissa musikaaleissa muun muassa Helsingin Kaupunginteatterissa, Tampereen Teatterissa ja Komediateatteri Arenassa sekä tehnyt musiikkia elokuvaan Kalteva torni.
Miettinen on järjestänyt lukuisia soittoklinikoita ja toiminut myös opettajana muun muassa Helsingin Pop & Jazz Konservatoriossa, Sibelius-Akatemiassa, Otavan opistossa sekä Nilsiän ja Puolangan musiikkileireillä. Lisäksi hän on toimittanut lehtiartikkeleita rumpujen äänittämisestä ja virittämisestä mm. Riffi-lehteen sekä opetusvideoita Rockwayn internet-musiikkikoulun sivuille.
Miettinen toimii puheenjohtajana Suomen rumpaleiden yhdistyksessä DAF ry:ssä.
Esiintymiset

Miettinen on uransa aikana esiintynyt lukuisten artistien ja yhtyeiden kanssa:
Danny, Kivikasvot, Erja Lyytinen, Laurence Jones, Tapani Kansa, Anneli Saaristo, Markku Aro, Kirka, Pave Maijanen, Maarit ja Sami Hurmerinta, Jore Marjaranta, Laura Voutilainen, Veeti Kallio, Wishbone Ash, Jari Sillanpää, Katri-Helena ja Anneli Mattila.
Hän on työskennellyt seuraavien tunnettujen kapellimestareiden kanssa:
Markku Johansson, Olli Ahvenlahti,  Antti Hyvärinen, Kassu Halonen, Atso Almila, Ossi Runne, Jari Puhakka ja Esa Helasvuo.
Aiheesta muualla

Miri Miettisen sovitustuotanto Suomen äänitearkistossa (1901–1999)
Milan Nenadić

| Mitalit | Mitalit | Mitalit |  |
| --- | --- | --- | --- |
|  Milan Nenadić |  Milan Nenadić |  Milan Nenadić |  |
Maa:   Jugoslavia
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | München 1972 | 82 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Teheran 1973 | 82 kg |  |
|  Pronssia | Mar del Plata 1969 | 82 kg |  |
|  Pronssia | Edmonton 1970 | 82 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Modena 1969 | 82 kg |  |
|  Kultaa | Berliini 1970 | 82 kg |  |
|  Hopeaa | Västerås 1968 | 78 kg |  |
Milan Nenadić (12. elokuuta 1943 Petrinja – 2024) oli kreikkalais-roomalaisen tyylin painija, joka edusti kansainvälisellä tasolla Jugoslaviaa.
Nenadić paini alkuun 78 kilogramman painoluokassa ja saavutti ensimmäisen arvokisamitalinsa 1968 EM-kilpailuista sijoituttuaan hopealle. Edellisvuonna hän oli saavuttanut 87-kiloisten painoluokassa pronssia vapaapainissa Välimeren kisoissa. Vuonna 1969 maaliskuussa järjestetyissä Mar del Platan MM-kisoissa hän paini 82 kilogramman sarjassa ja saavutti pronssia. Saman vuoden kesäkuussa järjestetyissä Modenan EM-kisoissa hän voitti kultamitalin, ja voitti Euroopan mestaruuden myös seuraavana vuonna Berliinin kisoissa.
Heinäkuun MM-kisoissa Edmontonissa Nenadić saavutti pronssia. 1971 hän saavutti Välimeren kisojen pronssia. Seuraavan arvokisamitalinsa Nenadić saavutti 1972 Münchenin olympialaisista, missä hän sijoittui pronssille. 1973 MM-kisoista hän saavutti hopeaa. Seuraavana vuonna on oli viimeisiksi jääneissä arvokilpailuissaan, MM-kisoissa, neljäs.
Jugoslavian mestaruuksia Nenadić saavutti kuusi kappaletta vuosina 1967, 1969, 1970, 1971, 1973 ja 1975.
Urheilu-uransa jälkeen Nenadić toimi painivalmentajana.
Mikko Ovaska

| Mikko Ovaska> Henkilötiedot |
| --- | --- |
Koko nimi:  Mikko Ovaska
Syntynyt: 23. syyskuuta 1981 (ikä 43)
Kansalaisuus:   Suomi
Koripalloilija
Pituus:  193 cm
Paino:  95 kg
Pelaajaura
Seurajoukkueet
1999–2001 2002–2005 2003–2004 2006–2008 2011–2012:  BC Nokia BC Nokia → Namika Lahti BC Nokia BC Nokia
Mikko Ovaska (s. 23. syyskuuta 1981) on suomalainen valokuvaaja ja kilpauransa päättänyt koripalloilija.
Lahden NMKY:n kasvatti Ovaska pelasi miesten I-divisioonassa ja kolmella kaudella pienessä roolissa miesten pääsarjassa.
Pelaajauransa jälkeen Ovaska on työskennellyt päätoimisena valokuvaajana. Hän on tehnyt muun muassa urheiluun liittyviä valokuvateoksia. Eräs hänen häävalokuvistaan voitti Vuoden hääkuva 2013 -kilpailun kokonaiskilpailun.
Aiheesta muualla

Ovaskan kotisivu mikkoovaska.com
Mafia (videopeli)

| Mafia |
| --- | --- |

Kehittäjä:  Illusion Softworks
Julkaisija:  Gathering of Developers
Jakelija:  Take-Two Interactive, GOG.com, Humble Store, Steam ja Discord Store
Ohjaaja:  Daniel Vávra
Suunnittelija:  Daniel Vávra
Säveltäjä:  Vladimir Šimůnek
Pelisarja:  Mafia
Pelimoottori:  LS3D engine
Julkaistu:  Microsoft WindowsNA 28. elokuuta 2002EU 6. syyskuuta 2002 PlayStation 2NA 4. helmikuuta 2004 XboxNA 12. maaliskuuta 2004
Lajityyppi:  kolmannen persoonan ammuntapeli, avoin pelimaailma
Pelimuoto:  yksinpeli
Ikäluokitus:  BBFC: 15 ESRB: M  Virheellinen ESRB-arvo PEGI: 18 OFLC: MA15+
Alusta:  Microsoft Windows PlayStation 2 Xbox
Lisenssi:  suljettu lisenssi
Jakelumuoto:  CD-ROM DVD
Lisää peliartikkeleitaVideopelien teemasivulla
Infobox OK   : 
Mafia (tunnetaan myös nimellä Mafia: The City of Lost Heaven) on Illusion Softworksin kehittämä ja Gathering of Developersin julkaisema kolmannen persoonan ammuntapeli. Peli julkaistiin elokuussa 2002 Microsoft Windowsille sekä vuonna 2004 PlayStation 2:lle ja Xboxille.
Pelisarjaan on kehitetty kaksi jatko-osaa. Mafia II julkaistiin elokuussa 2010, Mafia III puolestaan lokakuussa 2016.
Pelistä julkaistiin syyskuussa 2020 remake-versio Mafia: Definitive Edition, jossa peli on päivitetty pelimoottorinsa ja grafiikoiden osalta nykypäivän vaatimusten mukaiseksi.
Pelaaminen

Mafia sijoittuu 1930-luvun kieltolain aikaiseen kuvitteelliseen amerikkalaiseen kaupunkiin nimeltä Lost Heaven, joka muistuttaa jossain määrin tuon ajan New Yorkia ja Chicagoa. Peliympäristö kattaa myös kaupunkia ympäröivän maaseudun, ja pelialuetta on yhteensä reilun 30 neliökilometrin verran. Tehtävien aikana liikutaan myös lukuisissa sisätiloissa.
Liikkuminen paikasta toiseen voi tapahtua jalan, autolla, raitiovaunulla tai junalla. Monissa tehtävissä käytettävä kulkuväline on ennalta määrätty, mutta muulloin liikkumistapa on pelaajan päätettävissä.
Kaupungin kaduilla liikkuu pelaajan ja tavallisten asukkaiden lisäksi myös poliiseja, jotka pitävät järjestystä yllä Lost Heavenissa. Erilaisista rikkeistä voi saada sakot, tulla pidätetyksi tai jopa ammutuksi rikkeen vakavuudesta riippuen.
Pelissä on sekä story mode- että freeride-pelitilat, joista ensimmäisessä suoritetaan tehtäviä ja edetään tarinassa, kun taas jälkimmäisessä pelaaja voi vapaasti tutkia pelimaailmaa. Tarinan suorittaminen avaa freeride extreme -pelitilan, joka sisältää eriskummallisia sivutehtäviä, kuten esimerkiksi lentävän lautasen takaa-ajamisen. Pelitilasta on myös poistettu poliisit, jolloin pelaaja voi vapaasti rikkoa lakia ilman seuraamuksia.
Musiikki

Pelin eri alueilla kuuluu eri musiikkia. Pelin valikossa kuuluvan musiikin on säveltänyt Vladimir Šimůnek, ja sen on esittänyt Bohemia Symphonic Orchestra.
Musiikki > Kaupungissa

”Belleville” – Django Reinhardt – Central Islandissa
”Caravan” – The Mills Brothers – Oakhillissa
”Chinatown, My Chinatown” – The Mills Brothers – Chinatownissa
”Cavalerie” – Django Reinhardt – Little Italyssa
”Echoes of France” – Django Reinhardt – Oakwoodissa
”Manoir de Mes Reves” – Django Reinhardt – Hobokenissa
”Minor Swing” – Django Reinhardt – New Arkissa
”The Mooche” – Duke Ellington – Works Quarterissa
”Vendredi 13” – Django Reinhardt – Down Townissa
Musiikki > Maaseudulla

”Douce ambiance” – Django Reinhardt
”Jet Black Blues” – Lonnie Johnson
”Im Living in a Great Big Way” – Buddy Clark (Benny Goodman & his Orchestra) – myös tehtävässä ”Running Man”
Musiikki > Sekalaista

”Cou-cou” – Django Reinhardt – tehtävän ”Happy Birthday” aikana
Lake Of Fire” – Lordz Of Brooklyn – lopputekstien aikana
”Moanin’ for You” – The Mills Brothers – tehtävän ”Great Deal!” aikana
”You Run Your Mouth and I'll Run My Business” – Louis Jordan – tehtävän ”Great Deal!” aikana
Aiheesta muualla

Mafia MobyGamesissa (englanniksi)
-pelisarja
| --- | --- |
Pelisarja::   Mafia  Mafia II  Mafia III 
Liittyvät artikkelit::   2K Czech  Hangar 13
Milan Milutinović

Milan Milutinović
Milan Milutinović (Милан Милутиновић, 19. joulukuuta 1942 Belgrad, Serbia – 2. heinäkuuta 2023) oli serbialainen poliitikko, joka toimi Jugoslavian suuremman tasavallan, Serbian presidenttinä 1998–2002. Hän oli Jugoslavian suurlähettiläs ja ulkoministeri 1995–1998. Hän oli Slobodan Miloševićin läheinen liittolainen. Kun hänen kautensa presidenttinä päättyi joulukuussa 2002 hän antautui Entisen Jugoslavian kansainväliselle rikostuomioistuimelle.
Milutinović opiskeli Belgradissa, ja suoritti tutkinnon oikeustieteessä.
Jugoslavian ulkoministerinä hän otti osaa 1995 Daytonin neuvotteluihin, joissa saatiin viimein aikaan rauhansopimus.
Miloševićin toisen ja viimeisen sallitun kauden päättyessä vuoden 1997 presidentinvaalien kaksi ensimmäistä äänestyskertaa hylättiin, koska äänestysprosentti jäi liian alhaiseksi. Kahden kerran jälkeen sosialistipuolue vaihtoi ehdokkaansa Lilićista Milutinovićiin. Hän ei ollut kovin tunnettu ehdokas, koska oli palvellut pitkään lähettiläänä Kreikassa, mutta hän sai viimein 59,23 % äänistä äänestysprosentin ollessa vain vähän yli vaaditun (50,98 %). Vaaleja boikotoivat puolueet ja radikaalipuolueen vastaehdokas Vojislav Šešelj esittivät syytöksiä vaalivilpistä.
Asemassaan presidenttinä hänestä tuli puolustusneuvoston jäsen. Presidenttinä hänellä oli paljon valtaa, mutta tosiasiassa hän tuskin uskalsi panna vastaan ja todellisen vallan katsottiin olevan Miloševićilla.
Presidenttinä Milutinović nautti diplomaattista koskemattomuutta, joka päättyi vuoden 2002 lopussa. Haagissa yritettiin todistaa hänen tienneen Jugoslavian liittoarmeijan sotarikoksista ja ettei hän tehnyt tarpeeksi niiden estämiseksi ja syyllisten rankaisemiseksi. Milutinovićin mukaan hän oli vain keulakuva, jolla oli hyvin vähän valtaa asioiden kulkuun.
Milutinovićin oikeudenkäynti alkoi 10. heinäkuuta 2006.
Sotarikostuomioistuin vapautti Milutinovićin 26. helmikuuta 2009. Syyttäjät olivat vaatineet Milutinovićille 20 vuoden vankeusrangaistusta, mutta tuomioistuin julisti hänet syyttömäksi.
Mikko Ojanen

Mikko Ojanen on suomalainen tietokirjailija ja yritysvalmentaja. Koulutukseltaan hän on kasvatustieteiden ja kauppatieteiden maisteri. Ojanen on kehittänyt Kaswu-nimisen myyntivalmennusmenetelmän.
Tuotanto

Kaswu - Opettaminen on myymistä, myyminen opettamista (Minerva 2008)
Pelisilmää asiakassuhteisiin – Arjen taktiikaa myyntiin (Talentum 2010)
Reseptejä asiakassuhteisiin – Asiakasta ei jätetä (Talentum 2013)
Kaswu (Kaswu 2014)
Otatko opiksesi? (Kaswu 2019)
Montagu Toller

| Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Maa:   Yhdistynyt kuningaskunta> .Miesten kriketti |
| --- | --- | --- | --- |
|  Kultaa | Pariisi 1900 | joukkuekilpailu |  |
Montagu Henry Toller (2. helmikuuta 1871 Barnstaple, Devon – 5. elokuuta 1948 Meon Beach, Titchfield, Hampshire) oli brittiläinen kriketinpelaaja ja olympiavoittaja.
Toller kilpaili vuoden 1900 kesäolympialaisissa Pariisissa, kultaa voittaneessa Castle Caryn Devon & Somerset Wanderers -joukkueessa.
Montague Toller kuului Blundell Schoolin joukkueisiin rugbyssa ja kriketissä ja hänen kuusi otteluaan Somersetissä vuonna 1897 teki hänestä kokeneimman pelaajan olympiajoukkueessa. Nopeasyöttöinen Toller teki seitsemän paloa ja antoi vain yhdeksän juoksua olympiaottelun toisessa sisävuorossa. Tämä oli paras henkilökohtainen suoritus Pariisin krikettiottelussa.
Luettelo Amsterdamsaaren kaloista

Tämä on luettelo Amsterdamsaarella havaituista kalalajeista.
Limapääkalat (Beryciformes) > Limapäät (Berycidae)

Hohtolimapää (Beryx splendens)
Limapääkalat (Beryciformes) > Hopeapäät (Diretmidae)

Diretmichthys parini
Limapääkalat (Beryciformes) > Roussit (Trachichthyidae)

Hoplostethus atlanticus
Hoplostethus mediterraneus
Ahvenkalat (Perciformes) > Piikkimakrillit (Carangidae)

Keltapyrstöpiikkimakrilli (Seriola lalandi)
Trachurus longimanus
Ahvenkalat (Perciformes) > Meduusakalat (Centrolophidae)

Schedophilus maculatus
Schedophilus velaini
Ahvenkalat (Perciformes) > Naamioahvenet (Cheilodactylidae)

Nemadactylus macropterus
Nemadactylus monodactylus
Ahvenkalat (Perciformes) > Vaeltajat (Emmelichthyidae)

Emmelichthys nitidus nitidus
Plagiogeneion rubiginosum
Ahvenkalat (Perciformes) > Syvänneahvenet (Epigonidae)

Epigonus robustus
Ahvenkalat (Perciformes) > Käärmemakrillit (Gempylidae)

Kuta (Thyrsites atun)
Ahvenkalat (Perciformes) > Huulikalat (Labridae)

Suezichthys ornatus
Ahvenkalat (Perciformes) > Trumpettiahvenet (Latridae)

Mendosoma lineatum
Ahvenkalat (Perciformes) > Meriahvenet (Serranidae)

Serranus novemcinctus